Tarybos Reglamentas (EEB) Nr. 668/74
1974 m. kovo 28 d.
iš dalies keičiantis Reglamentą (EEB) Nr. 922/72 dėl bendrųjų pagalbos šilkverpiams suteikimo taisyklių
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį,
atsižvelgdama į 1972 m. balandžio 24 d. Tarybos reglamentą (EEB) Nr. 845/72 [1], nustatantį specialias šilkverpių auginimą skatinančias priemones, ypač į jos 2 straipsnio 4 dalį,
atsižvelgdama į Komisijos pasiūlymą,
kadangi Reglamente (EEB) Nr. 922/72 [2] su pakeitimais, padarytais Reglamentu (EEB) Nr. 884/73 [3], Taryba nustatė bendrąsias pagalbos šilkverpiams suteikimo 1972-1973 ir 1973-1974 auginimo metams taisykles; kadangi patirtis parodė, kad minėtas reglamentas turėtų būti ir toliau taikomas būsimiems auginimo metams,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 922/72 1 straipsnyje žodžiai "1972-1973 ir 1973-1974 auginimo metams" išbraukiami.
2 straipsnis
Šis reglamentas taikytinas nuo 1974 m. balandžio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1974 m. kovo 28 d.